Obrtnička

SADRŽAJ:

Upoznavanje učenika sa novom nastavnom cjelinom  
Tehnološki redoslijed operacija rada za model „Vana“  
 LEKCIJA 1.: Izrada krojne slike ženske jakne   
 Zadatak: - Napisati opis modela ž. jakne i tehnološki plan operacija rada u krojnici za odabrani model   
 LEKCIJA 2.: Izrada prednjeg dijela ženske jakne  
 Zadatak: - Imenovati krojne dijelove prednjeg dijela za odabrani model- osnovna tkanina i napisati tehnološki plan operacija rada za prednji dio ž. jakne  
 LEKCIJA 3.: Izrada stražnjeg dijela ženske jakne  
 Zadatak: - Imenovati krojne dijelove stražnjeg dijela za odabrani model- osnovna tkanina i napisati tehnološki plan operacija rada za stražnji dio ž. jakne  
 LEKCIJA 4.: Izrada ovratnika i fazone na ženskoj jakni  
 Zadatak: - Imenovati krojne dijelove za izradu fazone i ovratnika, napisati tehnološki plan operacija rada za odabrani model  
 LEKCIJA 5.: Izrada dvodijelnog rukava  
 Zadatak: - Napisati tehnološki plan operacija rada i opisati postupak pozicioniranja rukava u rukavnu okruglinu  
 LEKCIJA 6.: Izrada podstave za žensku jaknu  
 Zadatak: - Napisati tehnološki plan operacija rada za izradu podstave  
 LEKCIJA 7.: Spajanje podstave sa osnovnom tkaninom ženske jakne  
 Zadatak: - Napisati tehnološki plan operacija rada i opisati postupak spajanja podstave na podlistak odabranog modela  
 LEKCIJA 8.: Dorada odabranog modela ž. jakne  
 Zadatak: -Napisati tehnološki plan operacija rada u doradi

IZRADA ŽENSKE JAKNE SA PODSTAVOM

**PREDMET: Praktična nastava za 3.god.- Krojač** i **Izrada modnih proizvoda za 3. god.- Modni tehničar**

Tanja Jovanović

tanja.jovanovic1@skole.hr

**Uvod u nastavnu cjelinu**

Započeti ćemo sa pretpostavkom da ste upoznati sa izradom temeljnog kroja ženske jakne kao i sa nekim usvojenim vještinama rada koje možete samostalno primijeniti prilikom izrade bilo kojeg modela ženske jakne, za operacije rada sa kojima se dosada niste susreli dobiti ćete detaljnije upute kroz lekcije.

Kako bi mogli izraditi žensku jaknu moramo prvo izraditi tehnički crtež ili pronaći sliku modela koju želimo izraditi.

 

Sl. 1. Tehnički crtež Sl.2. Slika ženske jakne

Temeljni kroj ženske jakne moramo modelirati prema odabranom modelu, te kompletirati sve krojne dijelove sa dodanim šavovima i porubima za osnovnu tkaninu, podstavnu tkaninu i ljepivu međupodstavu. Na temelju kompletiranih krojnih dijelova možemo pojedinačno izmjeriti utrošak potrebnog tkanine.

Pogledajte slajd br.3. i 4. u prezentaciji - Izrada ženske jakne sa podstavom

Odabir tkanine za izradu ženske jakne ovisi o nizu faktora kao napr. prema godišnjem dobu, prema namjeni ( dnevna ili večernja ), o stilu odijevanja,… itd. Nazivi nekih tkanina: Gabarden, Mohair, Tweed, Kašmir, Velour, Cady,…itd.

Veliko značenje na konačni izgled ženske jakne ima i pozamaterija ( puceta, vrpce, aplikacije…. ), koje daju mogućnost da iskažete svoju kreativnost i jedinstvenost svoga stila odijevanja.

Za izradu ženske jakne potrebno je imati: osnovnu tkaninu, podstavnu tkaninu i ljepivu međupodstavu ( utrošak tkanine ovisi o odabranom modelu ).

Prolazeći kroz lekcije moći ćete prepoznati, primijeniti, razraditi, opisati, analizirati i izraditi tehnološki plan operacija rada za odabrani model ženske jakne.

|  |  |  |
| --- | --- | --- |
| **Rb**. | **TEHNOLOŠKI PLAN OPERACIJA RADA ŽENSKE JAKNE SA PODSTAVOM MODEL „VANA“** | **SREDSTVA RADA** |
|  | **KROJNICA:** |  |
| 1. | Polaganje krojnih dijelova na osnovnu tkaninu | srr |
| 2. | Ucrtavanje krojnih dijelova uz konture krojeva | srr |
| 3. | Izrezivanje krojnih dijelova od osnovne tkanine | srr |
| 4. | Označavanje ureza i ključnih točaka | srr |
| 5. | Polaganje krojnih dijelova na podstavnu tkaninu | srr |
| 6. | Ucrtavanje krojnih dijelova uz konture krojeva | srr |
| 7. | Izrezivanje krojnih dijelova od podstavne tkanine | srr |
| 8. | Polaganje krojnih dijelova na ljepivu tkaninu | srr |
| 9. | Izrezivanje krojnih dijelova od ljepive tkanine | srr |
| 10. | Ljepljenje ljepive tkanine na određene krojne dijelove osnovne tkanine | pmg |
|  | **ŠIVAONICA:** |  |
|  | **Prednji dio jakne - osnovna tkanina** |  |
| 11. | Pozicioniranje ušitaka ( na lijevoj i desnoj strani prednjeg dijela) | srr |
| 12. | Izrada ušitaka | ušs |
| 13. | Razglačavanje ušitaka | pmg |
| 14. | Pozicioniranje sredine prednjeg dijela sa prednjim bočnim šavom | srr |
| 15. | Spajanje „princes“ linije ( na lijevoj i desnoj strani prednjeg dijela ) | ušs |
| 16. | Razglačavanje „princes“ linije ( na lijevoj i desnoj strani prednjeg dijela ) | pmg |
| 17. | Ucrtavanje otvora džepa na lice materijala | srr |
| 18. | Izrada urezanih džepova | ušs |
|  | **Stražnji dio jakne-osnovna tkanina** |  |
| 19. | Pozicioniranje sredine stražnjeg dijela | srr |
| 20. | Spajanje sredine stražnjeg dijela | ušs |
| 21. | Razglačavanje sredine stražnjeg dijela | pmg |
| 22. | Pozicioniranje„ princes“ linije ( sredina stražnjeg dijela i stražnji bočni dio) | srr |
| 23. | Spajanje „princes“ linije | ušs |
| 24. | Razglačavanje „princes“ linije | pmg |
| 25. | Pozicioniranje ramenih šava | srr |
| 26. | Spajanje ramenih šava | ušs |
| 27. | Razglačavanje ramenih šava | pmg |
|  | **Ovratnik i fazona** |  |
| 28. | Pozicioniranje stojećeg ovratnika sa ležećim ovratnikom (gornji i donji ovratnik 2x) | srr |
| 29. | Spajanje stojećeg ovratnika sa ležećim ovratnikom (gornji i donji ovratnik 2x) | ušs |
| 30. | Razglačavanje šava na gornjem i donjem ovratniku | pmg |
| 31. | Pozicioniranje donjeg ovratnika sa Vi prednjeg i stražnjeg dijela jakne | srr |
| 32. | Razglačavanje šava u vratnom izrezu jakne | pmg |
| 33. | Pozicioniranje ramenog šava na podlistku | srr |
| 34. | Spajanje ramenog šava na podlistku | ušs |
| 35. | Razglačavanje šava na ramenom šavu podlistka | pmg |
| 36. | Pozicioniranje gornjeg ovratnika sa Vi prednjeg i stražnjeg dijela podlistka | srr |
| 37. | Spajanje gornjeg ovratnika sa Vi prednjeg i stražnjeg dijela podlistka | ušs |
| 38. | Razglačavanje šava na vratnom izrezu podlistka | pmg |
| 39. | Pozicioniranje gornjeg i donjeg ovratnika sa tri strane | srr |
| 40. | Spajanje gornjeg i donjeg ovratnika sa tri strane | ušs |
| 41. | Rezanje vrhova, okretanje na lice i oblikovanje ovratnika | srr |
| 42. | Pozicioniranje podlistka sa sredinom prednjeg dijela jakne ( na lijevoj i desnoj strani od ureza koji označava početak fazone do dužine jakne) | srr |
| 43. | Spajanje podlistka sa sredinom prednjeg dijela jakne | ušs |
| 44. | Rezanje vrhova, okretanje na lice i oblikovanje fazone | srr |
| 45. | Spajanje gornjeg i donjeg ovratnika u Vi | ušs |
| 46. | Međufazno glačanje gotovog ovratnika i fazone | pmg |
|  | **Rukav-osnovna tkanina** |  |
| 47. | Pozicioniranje gornjeg i donjeg rukava ( lijevi i desni rukav ) | srr |
| 48. | Spajanje šavova na rukavu | ušs |
| 49. | Razglačavanje šavova na rukavu | pmg |
| 50. | Pozicioniranje rukava sa rukavnom okruglinom ( lijevi i desni rukav) | srr |
| 51. | Spajanje rukava sa rukavnom okruglinu | ušs |
|  | **Spajanje gotove podstave na jaknu** |  |
| 52. | Pozicioniranje podstave sa podlistkom prednjeg i stražnjeg dijela jakne | srr |
| 53. | Spajanje podstave sa podlistkom prednjeg i stražnjeg dijela jakne | ušs |
| 54. | Međufazno glačanje podstave | pmg |
| 55. | Pozicioniranje podstave na dužinu rukava | srr |
| 56. | Spajanje podstave na dužinu rukava | ušs |
| 57. | Učvršćivanje dužine rukava | srr |
| 58. | Pozicioniranje podstave na dužinu jakne | srr |
| 59. | Spajanje podstave na dužinu jakne | ušs |
| 60. | Učvršćivanje dužine jakne | srr |
| 61. | Okretanje na lice kroz otvor na rukavu | srr |
| 62. | Zatvaranje otvora na rukavu | ušs |
| 63. | Izrada ukrasnog šava na fazoni i ovratniku | ušs |
| 64. | Pozicioniranje i izrada rupica | ošs |
| 65. | Pozicioniranje i šivanje puceta | srr |
|  | **DORADA:** |  |
| 66. | Čišćenje, kontrola i ispravak uočenih grešaka | srr |
| 67. | Završno glačanje ženske jakne | zg |

Legenda:

srr – ručni rad

ušs – univerzalni šivači stroj

pmg – elekto parno glačalo

ošs – obični šivaći stroj

Nakon svake odrađene lekcije imate zadatak koji morate odraditi za domaći uradak, te ga putem E-pošte poslati stručnom nastavniku na uvid. Nakon što nastavnik dobije povratne informacije od učenika unosi bilješke u e- dnevnik o aktivnosti učenika. Na taj način učenici i roditelji dobiti će uvid o realizaciji nastavnog plana.

**LEKCIJA 1.** **Izrada krojne slike ženske jakne – osnovna tkanina**

**Vrijeme trajanja: za zanimanje Krojač 7 sati**

**za zanimanje Modni tehničar 6 sati**

**Tijekom izrade krojne slike mora se poštovati više stručnih pravila kako bi se zadovoljili strukovni kriteriji. Rezultat izrade krojne slike je skup krojnih dijelova uklopljen u pravokutnoj površini, čija širina odgovara širini materijala, a duljina može varirati i ovisi o broju krojnih dijelova, vještini učenika kao i o odjevnoj veličini.**

Prije polaganja krojnih dijelova provjerite sve podatke koje mora imati svaki krojni dio ( naziv ili oznaku modela, koliko puta se koji krojni dio kroji, od koje tkanine i smjer polaganja ).

**„ KAO PUZLE“-** malo se poigrajte kako bi dobili što kvalitetniju krojnu sliku- osnovne tkanine

Položite svoje krojne dijelove na materijal poštujući pravila struke, učvrstite pribadačama i izmjerite krojačkim metrom dužinu i širinu krojne slike. Upišite najbolji rezultat utrošaka uz operaciju rada- polaganje krojnih dijelova na osnovnu tkaninu

Pogledajte slajd br.6. u prezentaciji – Izrada ženske jakne sa podstavom

**Zadatak 1.** Napisati plan operacija rada za svoj model ženske jakne, kao i utrošak materijala za osnovnu tkaninu. Kako bi nastavnik mogao provjeriti točnost, učenik /ca mora poslati i tehnički crtež ili sliku modela.

|  |  |  |
| --- | --- | --- |
| **Rb**. | **TEHNOLOŠKI PLAN OPERACIJA RADA ŽENSKE JAKNE SA PODSTAVOM MODEL „VANA“** | **SREDSTVA RADA** |
|  | **KROJNICA:** |  |
| 1. | Polaganje krojnih dijelova na osnovnu tkaninu  Utrošak materijala: |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Vrijeme izrade je do slijedećeg radnog dana po rasporedu 1.školski sat. Nakon što je predmetni nastavnik pregledao i ustanovio da je učenik točno napisao tehnološki plan operacija rada u krojnici. Učenik će u e- dnevnik kroz bilješke vidjeti kako je riješio zadatak 1., te nastaviti sa izradom ostalih operacija rada u krojnici.

**Napomena :** Ukoliko učenik nije poslao potrebne podatke predmetnom nastavniku u zadanom vremenskom roku, smatrati će se da učenik nije izvršio zadani zadatak i ne može nastaviti sa lekcijom broj 2.

**LEKCIJA 2.** **Izrada prednjeg dijela ženske jakne – osnovna tkanina**

**Vrijeme trajanja: za zanimanje Krojač 7 sati**

**za zanimanje Modni tehničar 6 sati**